tomron87/hebrew-wikipedia-sentences-corpus huggingface dataset:
באבידי, שמזהה את נקודת התורפה באופיו הגאוותני של מקיטה, מכשף אותו ומעניק לו את כוחות ה"מאג'ין" שישחררו לחופשי את הרוע שנותר בליבו, על מנת שיהפוך לאחד מעושי דברו.
למרות הכישוף של באבידי, מסרב מקיטה להיענות לפקודותיו של באבידי ובמקום זאת פונה נגד גוקו על מנת לסיים את היריבות ביניהם אחת ולתמיד.
הקרב בין גוקו ומאג'ין מקיטה מעניק את האנרגיה הדרושה על מנת לעורר את מאג'ין בו.
לאחר שהשניים מגלים כי מאג'ין בו התעורר סוף סוף, מערים מקיטה על גוקו ומעלף אותו, ואז פונה להילחם לבד כנגד מאג'ין בו, ומקריב את חייו על מנת לנסות ולהביס את מאג'ין בו כדי למנוע מבו לפגוע בכל היקר לו – בורמה, טראנקס, ואפילו יריבו, גוקו.
עם זאת, מתברר כי בו הצליח לשרוד את הפיצוץ וממשיך במסע ההרס שלו, ואף הופך לחזק ועוצמתי יותר.
מאוחר יותר, מקיטה, שהורשה לחזור כמת לכדור הארץ, משתף פעולה עם גוקו כנגד הצד המרושע של בו, שהתחזק מאוד לאחר שבלע חלק מלוחמי ה-Z, ובעזרת עגילי הפוטרה, ממזג את גופו יחד עם גופו של גוקו על מנת ליצור את וג'יטו.
בו אינו מצליח להתמודד כנגד כוחו העוצמתי של הלוחם המשולב, אך בסופו של דבר וג'יטו מאפשר לעצמו להיבלע על ידי בו בידיעה כי זוהי הדרך היחידה להציל את חבריהם שנבלעו על ידו, דבר אשר מבטל את המיזוג ביניהם.
לאחר שהם מצליחים להציל את חבריהם יחד עם החלק הטוב שהיה במאג'ין בו, חוזר מאג'ין בו הרשע לצורתו המקורית, קיד בו.
לאחר קרב ארוך וקשה, ובזכות התוכנית אותה הגה מקיטה להחזיר לחיים את בני כדור הארץ טובי הלבב שנהרגו על ידי בו על מנת שיתרמו את האנרגיה שלהם לכדור ה"גנקי דמה" של גוקו, מצליחים השניים להשמיד את קיד בו.
כתוצאה מהמשאלה הזו, מקיטה חוזר לחיים באופן סופי אף הוא – דבר המוכיח על השינוי שהוא עבר.
בנוסף לכך, מקיטה מתוודה במהלך הקרב כנגד בו כי גוקו הוא הלוחם הטוב מביניהם, והשניים הופכים לחברים – אם כי עדיין שוררת יריבות ידידותית ביניהם.
בסדרת האנימה דרגון בול דאימה, שעלילתה מתרחשת זמן קצר לאחר הקרב נגד מאג'ין בו, הופך וג'יטה (יחד עם גוקו וכל שאר הלוחמים שהשתתפו בקרב נגד מאג'ין בו) לילד קטן כתוצאה ממשאלה שביקש גומהה, המלך החדש של עולם השדים.
יחד עם גוקו, פיקורו, בורמה והקאיושין, יוצא וג'יטה למסע אל תוך מימד השדים במטרה לאסוף את כדורי הדרגון בול של עולם השדים ולשוב לצורתם המקורית.
במהלך עלילת האנימה לומד וג'יטה כיצד להפוך ל"סופר סאיין 3".
בתחילת העלילה, מקיטה יוצא לחופשה משפחתית יחד עם בורמה וכמה מחבריו לוחמי ה-Z.
באותו הזמן, מגיע לבקר אותם בירוס, אל ההרס של היקום שהתעורר לאחר תרדמה ארוכת שנים בחיפושיו אחר "האל הסופר סאיאני".
מקיטה, בהיותו היחיד מבין החבורה שהכיר את בירוס, משקשק מפחד ממנו בהתחלה, אך לאחר שבירוס סוטר לבורמה, מתפרץ עליו מקיטה בזעם רב ומנסה להילחם בו לפני שהוא מוכרע על ידי כוחו של אל ההרס.
בהמשך, מסייע מקיטה לגוקו לבצע את הטקס במסגרתו גוקו יקבל את כוח "האל הסופר סאיאני" על מנת שיוכל להתמודד מול בירוס, פן ישמיד את כדור הארץ.
בירוס מגלה לגוקו ומקיטה כי קיימים עוד יקומים ולכל אחד אל הרס משלו ולוחמים רבי עוצמה משלהם, ועובדה זו מלהיבה את תאוות הקרב שלהם.
לאחר הקרב, עוברים גוקו ומקיטה להתאמן אצל בירוס במטרה לשלוט באנרגיה האלוהית החדשה שלהם.
תוך כדי שגוקו ומקיטה מתאמנים עם בירוס, אויבם המושבע פריזה חוזר חזרה מהמתים ופולש לכדור הארץ עם צבא עצום.
לאחר שגוקו, שנלחם נגדו ראשון, מוכרע ארצה על ידי תכסיס של אחד מחייליו, תופס מקיטה את מקומו ומכריע את פריזה, אך לפני שהוא מצליח לחסל אותו פונה פריזה להשמיד את כדור הארץ ובכך מצליח להרוג את מקיטה.
וויס – המלאך של היקום ועוזרו של בירוס – מצליח להחזיר את הזמן 3 דקות לפני כן, ובכך מאפשר לגוקו להתערב ולחסל את פריזה לפני שהוא יספיק להשמיד את כדור הארץ.
בהמשך, מתמודד מקיטה יחד עם קבוצת לוחמים נבחרים בטורניר בין-יקומי כנגד יקום 6, אשר דומה למדי מבחינת הרכב תושביו ליקום 7 – יקום הבית שבו מתרחשת העלילה.
במהלך הטורניר, פוגש מקיטה במקבילו הסאיאני מיקום 6, נער סאיאני הססן בשם קאבה, ומחליט לקחת אותו תחת חסותו וללמד אותו כיצד לחזק את כוחותיו ולהפוך לסופר סאיין.
לאחר הטורניר, יוצא מקיטה יחד עם גוקו לסייע לטראנקס העתידי אשר ציר הזמן שלו נתון שוב לאיום, הפעם מידי לוחם מסתורי הלובש את צורתו של סון גוקו ומכונה "גוקו בלאק", ומבקש לטהר את העולם מיצורים בני-תמותה.
במהלך הקרב, נאלץ שוב מקיטה להתמזג עם גוקו ולהפוך לוג'יטו על מנת לסייע לטראנקס כנגד אויביו.
זנו, המלך של כל היקומים כולם, מכריז על טורניר בין-יקומי בו נציגים מכל 12 היקומים יתמודדו בזירה אחת על מנת להבטיח את ההישרדות של היקום שלהם.
מקיטה מחליט להצטרף לצוות הלוחמים שייצגו את יקום 7 (וביניהם פריזה, שהוחזר לחיים על ידי וויס על מנת שיסייע ללוחמים בטורניר) ובמהלך הטורניר מצליח מקיטה להכריע לוחמים רבים.
במהלך הקרב כנגד טופ רב-העוצמה מיקום 11, שמתברר כמועמד להחליף את אל ההרס של יקום 11 וכבר עכשיו מחזיק בכוחות אלי ההרס, מצליח מקיטה למצוא כוחות חדשים בקרבו ובעזרת כוחותיו החדשים מכריע את טופ שנראה כבלתי מנוצח.
עם זאת, נכשל מקיטה בהתמודדותו עם ג'ירן, אף הוא מיקום 11, שמתברר כלוחם חזק יותר מטופ.
ג'ירן מוציא את מקיטה החוצה מהזירה, לא לפני שמקיטה מעניק לגוקו את שארית כוחותיו על מנת שיוכל להתמודד מול ג'ירן ולנצח בטורניר.
בהמשך, מקיטה וגוקו נאלצים להתמודד עם המגויס החדש בצבא הגלקטי של פריזה, סאיאני רב-עוצמה בשם ברולי, ולאחר מכן מגויסים לפטרול הגלקטי על מנת להתמודד עם המכשף האכזר מורו הידוע כ"אוכל העולמות" שנכלא לפני 10 מיליון שנה על ידי הקאיושין הגדול אך הצליח להשתחרר ומאיים שוב על היקום.
מקיטה מופיע במספר פרקי פילר ב"דרגון בול Z"; באחד מהפרקים, במהלך המסע לכדור הארץ, מגיעים מקיטה ונאפה אל כוכב "ארליה" שם הם מתקבלים לכאורה כגיבורים לאחר שהרגו את מלכם העריץ.
לאחר שהם מבינים כי הכוכב מלא ביצורים חלשים, מחליטים השניים לפוצץ את כוכב הלכת.
בפרקים אחרים, שמתרחשים לאחר סאגת פריזה בכוכב נאמק, יוצא מקיטה למסע בחלל על מנת לאתר את גוקו, ולא מצליח בכך.
תוך כדי המסע הוא נתקל בחייליו לשעבר של פריזה, והורג אותם עד האחרון.
מקיטה מופיע בחלק מסרטי האנימה של דרגון בול Z שהופקו באופן בלעדי על ידי טואי אנימציה, ואינם קשורים לעלילת המאנגה.
דמותו של מקיטה מופיעה גם בסדרת האנימה דרגון בול GT, שאף היא הופקה באופן בלעדי על ידי טואי אנימציה ועלילתה ממשיכה את המאנגה באופן עצמאי, ללא מעורבותו של טוריאמה.
בחלק הראשון של הסדרה, נופל מקיטה קורבן לטפיל חייזרי בשם "בייבי" שמשתלט על גופו, ומשתמש בו על מנת להשתלט על היקום ובכך לנקום בסאיאנים, שהרסו את כוכב הבית שלו לפני שנים רבות.
בסופו של דבר, מצליח גוקו בעזרת כוח ה"סופר סאיין 4" החדש שלו, להביס את "בייבי מקיטה" ולהוציא את בייבי מגופו של מקיטה.
בהמשך העלילה, מתמודד מקיטה ללא הצלחה מרובה נגד סופר אנדרואיד 17 לפני שגוקו חוזר מעולם המתים להצילו; וכן מתמודד עם אחרון דרקוני הצללים, אומגה שנרון, שנוצר כתוצאה משימוש לרעה בכדורי הדרגון בול לאורך הזמן.
במהלך הקרב נגד אומגה שנרון, מגלה מקיטה אף הוא כיצד להפוך ל"סופר סאיין 4" וכן מתמזג שוב עם גוקו, בדומה לסרט 12. לאחר תום הקרב, עוזב גוקו את כדור הארץ על גבו של הדרקון שנרון, וממנה את מקיטה לשומר החדש של כדור הארץ.
דמותו של מקיטה הופיעה במשחקי וידאו רבים, הן כבוס והן כדמות שניתן לשחק בה, במשחקי הלחימה בודוקאי, בודוקאי טנקאיצ'י, זינוברס, זינוברס 2 ו-FighterZ.
דמותו של מקיטה זכתה לשבחים רחבים מצד מעריצים ומבקרים כאחד, ונחשבת לאחת מהדמויות המרכזיות והאהובות ביותר בזיכיון דרגון בול.
מבקר האנימה ת'רון מרטין מאתר Anime News Network שיבח את אישיותו הגאה של מקיטה ואת תרומתו להצלחת הסדרה.
הוא ציין במיוחד את הקרבות שלו נגד גוקו.
בביקורת נוספת ציין ת'רון מרטין כי הסצנה שבה מתגבר מקיטה על גאוותו ומסייע לגוהאן להביס את סל היא הסצנה המרשימה ביותר בקרב, משום שהיא יוצרת את רגע השיא הרגשי והעלילתי בקרב.
גם מבקרים נוספים, ובהם טוד דאגלס ג'וניור מ־DVDTalk, ראו בהפיכתו מחדש לנבל בסאגת קיד בוּ, מה שהוביל לקרב נוסף מול גוקו, כאחד מהרגעים העלילתיים המרכזיים והמשמעותיים ביותר.
בשנת 2022 מקיטה דורג במקום השביעי ברשימת דמויות האנימה הטובות בכל הזמנים של מגזין IGN, ובמקום השלישי ברשימת הנבלים הגדולים ביותר (2014), תוך הדגשת התפתחותו מדמות סאדיסטית ללוחם מוסרי ובעל רגשות.
מערכת היחסים הזוגית שלו עם בורמה עוררו ביקורות מעורבות.
חלק ראו בהם פוטנציאל רומנטי ובידורי שלא התפתח במהלך העלילה, בעוד האתר About.com דירג אותם במקום השני ברשימת "סיפורי האהבה הטובים ביותר באנימה".
באופן כללי, דמותו של מקיטה הפכה לאחת הדמויות הפופולריות ביותר בסדרה, ואחת המזוהות ביותר עם הזיכיון.
במבחני פופולריות שונים לאורך השנים שמרה דמותו על מקומה בצמרת.
בסקר שערכה בשנת 1993 המוציאה לאור "Shueisha" בקרב קוראי המאנגה, דורגה דמותו של מקיטה במקום הרביעי ברשימת "הדמויות הפופולריות ביותר".
בסקר דומה שנערך שנתיים לאחר מכן, טיפס מקיטה למקום השני.
גם בסקר שנערך בשנת 2004 על ידי Shueisha ופורסם בספר "Dragon Ball Forever", הצביעו קוראי המאנגה על מקיטה כדמות השנייה הפופולרית ביותר בסדרה, מיד לאחר גוקו.
בסקר שנערך על ידי חברת ההוצאה האמריקנית Viz Media, האמונה על עיבוד המאנגה לאנגלית, הפך מקיטה לדמות הפופולרית ביותר ב"דרגון בול סופר".
עם זאת, בסדרה זו ספג מקיטה, יחד עם גוקו, ביקורת כי עוצמתם המוגזמת גרעה מהמורכבות ומהאיזון של הדמויות האחרות, ואף יוצרות חורי עלילה משמעותיים.
תופעת האינטרנט "IT'S OVER 9000!!"
אחד מציטוטיו המפורסמים של מקיטה בדיבוב האמריקני הראשון (שהופק על ידי אולפני הדיבוב "Ocean" בהפצת חיים סבן, ודובב על ידי בריאן דרומונד) נלקח מהסצנה בה נַאפָּה שואל את מקיטה על רמת הכוח של סון גוקו, שזה עתה הגיע להילחם נגדם.
מקיטה משיב לו "IT'S OVER 9000!!!" (במקור היפני ובדיבוב העברי: "(הכוח של גוקו) הרבה יותר מ-8000!") תוך כדי שבירת מכשיר ה"סְקָאוּטֶר" המורכב על עינו ומשמש למדידת אנרגיה.
ב-2006 עלה קטע הווידאו מהסצנה הנ"ל לאתר יוטיוב והפך לוויראלי ולתופעת אינטרנט (meme),< ועם הזמן הפך לאחד מהקטעים המזוהים ביותר עם תרבות האינטרנט.
לוחם ה-UFC מרקוס ברימאג' הוא מעריץ גדול של האנימה "דרגון בול Z" ולטענתו הסדרה היא אחת מהסיבות מדוע בחר לעסוק באמנויות לחימה משולבות (MMA).
הוא ציין כי הקרב הראשון בין גוקו למקיטה הוא אחד מהקרבות האהובים עליו ביותר בסדרה.
הג'ודוקא והמתאבקת המקצועית רונדה ראוזי אף היא מעריצה של הסדרה, ואף הופיעה ברסלמניה 31 עם חולצה ועליה הכיתוב "IT'S OVER 9000!!!" בהתייחס לתופעת האינטרנט של מקיטה.
כמו כן, ברסלמניה 32, החליטו שלישיית המתאבקים "The New Day" (ביג אי, קופי קינגסטון ואקסבייר וודס) לעלות לזירה כשהם לבושים בתלבושות הדומות לחליפות שריון סאיאניות זהות לאלו שלובש מקיטה לאורך המאנגה והאנימה.
הכדורגלן הארגנטינאי אדוארדו סאלביו מהבוקה ג'וניורס נוהג לחגוג את השערים שהוא מבקיע עם שמות של מתקפות מדרגון בול, ביניהן מתקפת ה-"Final Flash" של מקיטה.
מקיטה זכה לאזכורים רבים בתרבות הפופולרית, בעיקר במוזיקה.
הוא מוזכר בשני שירים של הראפר סולג'ה בוי, "Anime" ו־"Goku", וכן בשיר "Christ Conscious" של הראפר ג'ואי באדאס.
אחד מציטוטיו מהדיבוב האנגלי הראשון של אולפני סבן סומפל בגרסת הדמו של השיר "First Impressions" של להקת הרוק האמריקנית "Thrice".
בנוסף, באלבום השלישי של הרכב הקומדיה המוזיקלית האמריקני "Starbomb" נכלל שיר בשם "Vegeta's Serenade", דהיינו "הסרנדה של וג'יטה", המתאר באופן הומוריסטי את מערכת היחסים בין מקיטה לבורמה, ואת השפעת היריבות שלו עם גוקו על יחסיהם.
מקיילה אנטוניה ג'יי רודריגז , הייתה ידועה בעבר בשם אם.
רודריגז, היא שחקנית וזמרת אמריקאית.
רודריגז נולדה ב-7 בינואר 1991, בניוארק, ניו ג'רזי לאם אפרו-אמריקאית ואב ממוצא חצי פוארטוריקני וחצי אפרו-אמריקאי.
היא רצתה להיות שחקנית מגיל שבע, והחלה לעסוק במקצוע בגיל 11 לאחר שאמה רשמה אותה למרכז לאמנויות הבמה בניו ג'רזי - שם הייתה במשך שמונה שנים והשתתפה בתוכנית תיאטרון הנוער של ניו ג'רזי.
בעוד שהיא "התפללה להפוך לאישה" החל מגיל 7, רודריגז מצהירה שהיא הייתה בהכחשה במשך שנים רבות ובהתחלה יצאה להוריה כ"ביסקסואל/הומו" בגיל 14. בגיל 14, רודריגז התערבבה בסצנת הנשפים.
מאוחר יותר למדה במכללת ברקלי למוזיקה.
בסופו של דבר היא לקחה את שם הבמה "אם.
ג'יי." רודריגז על שם הדמות של מארוול קומיקס, מרי ג'יין ווטסון.
בזמן שלמדה במכללה, רודריגז לוהקה להפקת תיאטרון של "רנט" בתור אנג'ל דומוט שונארד.
רודריגז רצתה לשחק את התפקיד מאז שראתה לראשונה את העיבוד הקולנועי משנת 2005. היא התחברה לשחקנית פרדי ווקר-בראון שהייתה נוכחת באחת מההופעות של רודריגז.
ווקר-בראון ביקשה מרודריגז לקרוא את החלק של אנג'ל ועזרה לה להגיע לאודישן בהפקה הקרובה של אוף ברודוויי של רנט.
רודריגז לוהקה לתפקיד, ושיחקה לצד שחקנית התיאטרון אנאלי אשפורד.
במהלך תקופה זו, רודריגז החלה לחקור על תהליך שינוי מין.
ב-2012, רודריגז קיבלה את ההחלטה לצאת להפסקה ממשחק כדי להתחיל בתהליך.
החל מטיפול הורמונלי בתחילת 2016, ובמתן זמן מספק לפרטיות, רודריגז הופיעה מחדש כשחקנית.
לאחר מכן, רודריגז יצרה קשר עם הסוכנות שלה כדי להודיע להם שהיא לא עושה עוד אודישנים לתפקידים גבריים.
בין השנים 2012 עד 2016, רודריגז הופיע בתפקידי טלוויזיה קטנים, ביניהם "האחות ג'קי", "יומני קארי" ו"לוק קייג'".
הופעתה ב-2016 בתפקיד של "Sister Boy" ב"לוק קייג'" סימנה גם את ההופעה הראשונה שלה כשחקנית טרנסג'נדרית וגם של דמות טרנסג'נדרית ביקום הקולנועי של מארוול.
בעקבות הופעתה מחדש, רודריגז העלתה סרטון שלה לפייסבוק שרה את השיר "Satisfied" מהמחזמר המילטון בברודוויי.
הסרטון זכה לתגובה חיובית והעניק לה הזמנה לאודישן לתפקיד פגי סקיילר/מריה ריינולדס בהמילטון.
החדשות על האודישן שלה כטרנסג'נדרית לתפקיד סיסג'נדרית סוקרו באתרי החדשות והתרבות.
לאחר מכן הופיעה במספר הפקות תיאטרון נוספות.
רודריגז קיבל גם תפקיד משנה בסרט העצמאי "ערב שבת בכנסייה" בתור אבוני.
הסרט עלה לאקרנים בינואר 2018. דמותה של אבוני זיכתה אותה במועמדות לשחקנית הטובה ביותר בפסטיבל טרייבקה 2017.
בשנת 2017, רודריגז לוהקה לתפקיד הראשי של בלנקה אוונג'ליסטה בסדרה של FX, "פוזה" לאחר תהליך ליהוק של שישה חודשים.
התוכנית נוצרה על ידי ראיין מרפי, בראד פלצ'וק וסטיבן קנלס ועשתה היסטוריה בכך שליהקה חמש שחקניות טרנסג'נדריות לתפקידים ראשיים.
נכון לשנת 2018, התוכנית מציגה את הקאסט הגדול ביותר של שחקנים טרנסג'נדרים בסדרה מתוסרטת.
הסדרה עלתה בינואר 2018. רודריגז הופיעה עם דילון ברנסייד, בילי פורטר וראיין ג'מאל סוויין במופע התרמות ב-23 ביולי 2018, כדי לחגוג את סיום העונה הראשונה של הסדרה ולגייס כסף ל-GLSEN ולשיר את "Waving Through a Window" מהמחזמר " אוון הנסן היקר".
בסתיו 2019, רודריגז גילמה את אודרי, הדמות הראשית בהפקה של "חנות קטנה ומטריפה", והפכה לאישה הטרנסג'נדרית השחורה הראשונה ששיחקה את התפקיד בהפקה גדולה.
בנובמבר 2019, רודריגז קיבלה חוזה עם Olay Body, והפכה לאישה הלטינית הטרנסית הראשונה שנכנסה לשותפות עם החברה.
ב-7 במאי 2021, דווח על ידי וראייטי שרודריגז תככב לצד מאיה רודולף בסדרה קומית של Apple TV.
בשנת 2021, היא הפכה לאישה הטרנסית הראשונה שקיבלה מועמדות לפרס אמי בקטגוריית משחק ראשית; היא הייתה מועמדת לפרס אמי לבידור בפריים טיים לשחקנית ראשית בסדרת דרמה על הופעתה בעונה השלישית והאחרונה של "פוזה".
ב-4 ביוני 2021, רודריגז הוציאה את סינגל הבכורה שלה "Something to Say" תחת חברת התקליטים אקסס רקורדס.
השיר משמש כסינגל מוביל למיני אלבום הראשון שלה.
ב-9 בינואר 2022, רודריגז זכתה בפרס גלובוס הזהב לשחקנית הטובה ביותר בסדרת דרמה בטקס פרסי גלובוס הזהב ה-79, והפכה לשחקנית הטרנסג'נדרית הראשונה שזוכה בגלובוס הזהב אי פעם.
שנהשם הסרטתפקיד הערות 2017ערב שבת בכנסייהאבוניBun in the Oven ברטה סרט קצר 2018Gemaג'מהThe Big Take רובין 2019 אדם אמה 2020חשיפה: ייצוג טרנסי בהוליווד סרט תיעודי 2021טיק, טיק...
קרולין 2023רובוטריקים: עליית החיות נייטבירד דיבוב2024טיפול מסוכן (אנ')מארין
בפסיכולוגיה, מקיאווליזם היא תכונת אישיות שמאופיינת במניפולטיביות, הונאה, קשיחות, אדישות מוסרית, ורמות גבוהות של ממוקדות-עצמית, לעיתים תוך ניצול ופגיעה בסובבים אותם על מנת לקדם מטרות אישיות.
המושג נגזר משמו של המדינאי והפילוסוף ניקולו מקיאוולי.
Geis) טבעו את המושג כמבנה פסיכולוגי וכתכונה אישיותית.
בתחילת שנות ה-70 של המאה ה-20 הם השתמשו בהצהרות ערוכות וקצרות בהשראת יצירותיו של מקיאוולי על מנת לחקור מאפיינים מניפולטיביים בהתנהגות האנושית.
סולם המדידה שלהם MACH IV הוא כלי לדיווח עצמי והוא הפך מאז לסטנדרט המקובל על מנת למדוד את התכונה.
אנשים שמקבלים ניקוד של 60 ומעלה (High Machs) בסולם זה מאופיינים בנטייה להונאה, ניצול ציני של הזולת, ומזג חסר אמפתיה.
למרות שהתכונה קרויה על שמו של מקיאוולי, מבהירים החוקרים בעבודתם המקורית שהם השתמשו במשפטים והצהרות מיצירותיו של מקיאוולי כמעין מבחן לחקור התנהגות מתעתעת ומניפולטיבית, וכי מטרת המחקר שלהם אינה מקיאוולי כדמות היסטורית.
כאשר פיתחו קריסטי וגאיס את המבנה, הם שיערו כי אנשים עם אישיות "מקיאוולית" יהיו בעלי המאפיינים הבאים:
חוסר אפקט בקשרים בין-אישיים: בפסיכולוגיה, אפקט היא החוויה הסובייקטיבית של מצב רגשי.
לפי קריסטי, ככל שהמעורבות הרגשית גדולה יותר, כך גדלה הסבירות להזדהות עם נקודת המבט הזולת.
מרגע שהאדם מרגיש אמפתיה כלפי הזולת, כך גדל הקושי לתמרן ולהשפיע עליהם לעשות את הדברים שלא ירצו לעשות.
לכן, באופן כללי, אם הפרט תופס את הזולת כאובייקט להגשמת מטרותיו, כך גדל הסיכוי שלו להצליח.
אדישות למוסר – לפי קריסטי וגאיס, אדם עם סגנון מקיאוולי לא יעסיק את עצמו בבעיות המוסריות של פעולה מסוימת, אלא יהיה בעל נקודת מבט תועלתנית באינטראקציה שלו עם אחרים.
היעדר פסיכופתולוגיה – למרות שקריסטי וגאיס לא מציעים כי אדם מקיאוולי אינו סובל כלל מהפרעות נפשיות, הם טוענים כי בדרך כלל תהיה לו או לה נקודת מבט אינסטרומנטלית, ללא פסיכוזה, או החצנת התנהגות משמעותית.
מחויבות אידאולוגית נמוכה – לפי קריסטי וגאיס, אנשים מניפולטיביים יתמקדו בטקטיקות שישרתו מטרות אישיות מאשר אידאולוגיות.
סולם המדידה MACH-IV הוא סולם למילוי עצמי, בו נדרשים הנבדקים לדרג כל הצהרה מ-1 שהוא "לא מסכים" ל-5 שהוא "מסכים מאוד".
לעולם אל תספר לאף אחד את הסיבה האמיתית שעשית משהו, אלא אם כן זה מועיל לעשות זאת.
הדרך הטובה ביותר להתמודד עם אנשים היא לומר להם את מה שהם רוצים לשמוע.
יש לנקוט בפעולה רק כאשר אתה בטוח שהיא נכונה מבחינה מוסרית.
רוב האנשים הם טובים ואדיבים.
בטוח להניח שלכל האנשים יש תכונות סדיסטיות ומרושעות והם ייצאו לאור כאשר תינתן להם ההזדמנות.
כנות היא המדיניות הטובה ביותר בכל המקרים.
אין תירוץ לשקר למישהו אחר.
אנשים לא יעבדו קשה אלא אם כן הם יוכרחו לעשות זאת.
עדיף להיות צנוע וישר מאשר להיות אדם חשוב ולא ישר.
כשאתה מבקש ממישהו לעשות משהו עבורך, עדיף לומר את הסיבות האמיתיות לכך במקום סיבות שיש להן משקל רב יותר.
רוב האנשים שמתקדמים בעולם מנהלים חיים נקיים ומוסריים.
כל מי שסומך לחלוטין על מישהו אחר פשוט מבקש שירמו אותו.
ההבדל הגדול ביותר בין רוב הפושעים לאנשים אחרים הוא שהפושעים הם טיפשים מספיק כדי להיתפס.
זה חכם להחמיא לאנשים חשובים.
אפשר להיות טוב מכל הבחינות.
ברנום טעה כאשר אמר שבכל דקה נולד פראייר.
קשה להתקדם בלי לחתוך פינות פה ושם.
אנשים הסובלים ממחלות חשוכות מרפא צריכים לקבל את הבחירה לסיים את חייהם ללא כאב.
רוב האנשים שוכחים בקלות את מות הוריהם אך לא את אובדן רכושם.
בספרות המקצועית קיימים מספר כלי מדידה לתכונת האישיות.
אולם, ככלי לדיווח עצמי תקפותו ומהימנותו של סולם MACH-IV תלויים בגורמים רבים כגון ההקשר השימוש בו, הטיית רצייה חברתית, האוכלוסייה הנחקרת, מטרות המחקר הספציפיות, סגנון התגובה של הנבדקים, ומטרות המחקר הספציפיות.
מקיאווליזם נקשרת לעיתים קרובות להנחה שבעלי תכונה זו הם בעלי אינטליגנציה גבוהה, או יכולת "לקרוא" אנשים אחרים במצבים חברתיים.
עם זאת, גוף מחקר גדול מצא כי מקיאווליזם אינו קשור למנת משכל או אל גורם g.
עוד נמצא כי ניקוד גבוה בשאלון MACH IV קשור לאינטליגנציה רגשית נמוכה, כפי שהיא מוערכת הן על ידי שאלונים וביצועים במטלות.
בנוסף, נמצא קשר חלש בין מקיאווליזם לבין תאוריה של תודעה – היכולת לייחס רגשות ומחשבות לאחרים בסיטואציות חברתיות.
מחקרים אחרים הציעו הסברים חלופיים לליקויים הקוגניטיביים המאפיינים אנשים עם ניקוד MACH גבוה.
לבסוף, הוצע כי ייתכן כי היכולת של אנשים עם ניקוד MACH גבוה אינה קשורה ליכולות קוגניטיביות, אלא לנכונות שלהם לתמרן את הזולת לצורך הגשמת מטרותיהם.
מקידס אבבה דמווז היא אתלטית קנייתית, אתיופית, זוכת מדליית ארד באליפות עולם (יוג'ין 2022) ומקום רביעי במשחקים האולימפיים (טוקיו 2020) בריצת 3000 מטר מכשולים.
באליפות אפריקה עד גיל 20 שנערכה בתלמסאן שבאלג'יריה ביוני-יולי זכתה במדליית זהב בריצת 3000 מטר מכשולים בתוצאה של 10:11.80 דקות.
באולימפיאדת הנוער בואנוס איירס שנערכה באוקטובר זכתה במדליית כסף בריצת 2000 מטר מכשולים בתוצאה של 6:27.93 דקות.
באליפות העולם שנערכה בדוחה שבקטר בספטמבר סיימה במקום 11 בריצת 3000 מטר מכשולים בתוצאה של 9:25.66 דקות.
באולימפיאדת טוקיו שנערכה באוגוסט סיימה במקום רביעי בריצת 3000 מטר מכשולים בתוצאה של 9:06.16 דקות.
באליפות העולם שנערכה ביוג'ין שבאורגון, ארצות הברית, ביולי, זכתה במדליית ארד בריצת 3000 מטר מכשולים בשיא אישי חדש של 8:56.08 דקות, אחרי נורה ג'רוטו מקזחסטן (8:53.02 דקות) ובת ארצה ורקוהה גטצ'או (8:54.61 דקות).
בית הספר התיכון העירוני מקיף ד' הוא בית ספר שש-שנתי הממוקם ברובע ה' באשדוד, אשר נוסד ב-1981.
בית ספר מקיף ד' באשדוד נוסד בשנת 1981, יש בו חטיבת ביניים וחטיבה עליונה (כיתות ז'–י"ב).
בית הספר ממוקם ברחוב ביאליק 10, ומונה כ-1,100 תלמידים.
תוכניות הלימודים בבית הספר כוללות מגוון דיסציפלינות, כגון מדעים, טכנולוגיה, אמנות וחינוך חברתי.
כבית ספר ניסויי, המוסד מקדיש משאבים ומתמרץ את התלמידים למעורבות פעילה ביוזמות חינוכיות חדשניות ובפרויקטים חברתיים, שמטרתם לפתח מיומנויות שיתוף פעולה ויזמות.
נכון ל-2024, הוא אחד משני המקיפים היחידים באשדוד שבהם יש מגמת רפואה (מדעי הבריאות).
בשנת 2017 הוענק למקיף ד' פרס החינוך הארצי.
מקיה קוקס היא שחקנית ורקדנית אמריקאית, הידועה בתפקידה כסשה בעונות השנייה והשלישית של הדרמה "90210", וכד"ר רובין צ'ארלס בדרמה הרפואית "שיקגו MED".
היא ידועה גם בתפקידה בתור הנסיכה טיאנה בדרמת הפנטזיה "עד עצם היום הזה" ובתפקידה כבלשית ניילה הארפר בדרמת המשטרה "הטירון".
קוקס, ילידת סנט קרואה באיים הקאריביים עברה עם משפחתה לאורלנדו, פלורידה, בגיל שבע לאחר שעסקה חמש שנים מנעוריה בלימודי ריקוד באיי הבתולה של ארצות הברית.
בגיל 8 קוקס השתתפה במחזה של ממלכת הקסם של דיסני.
כשחקנית ילדה, קוקס הופיעה בתוכניות שונות בערוץ ניקלודיאון.
ב-1999 סיימה תיכון ד"ר פיליפס, שם למדה אמנויות חזותיות ואמנויות הבמה.
היא קיבלה תואר ראשון במוזיקה מאוניברסיטת המדינה של פלורידה בשנת 2003 בתוכנית התיאטרון המוזיקלי.
במהלך לימודיה שיחקה בתפקידים שונים בהצגות תיאטרון ובתוכניות בערוץ ניקולדיאון.
היא הופיעה במחזות בתיאטרון מקומי, כגון, "רנט", "שיקגו" ו"קברט".
ב-2005, היא הופיעה בתפקידי אורח בסדרות "CSI: ניו יורק" ו"מגרש ביתי".
בשנת 2011 הופיעה בסרט הקומדיה הרומנטית "טיפש, מטורף, מאוהב".
קוקס הייתה אחת משתי הנשים היחידות שנבחרו לקבוצת הריקוד המונה 11 רקדנים לסדרת הקונצרטים "This Is It".
היא הייתה אחת הרקדניות המופיעות בסרט התיעודי "This Is It" על מייקל ג'קסון.
ניתן לראות אותה רוקדת עם ג'קסון במהלך החזרה על "The Way You Make Me Feel".
באוקטובר 2009, היא הייתה אחת מהרקדניות שהופיעו במופע של אלן דג'נרס לכבוד יום ההולדת של המנחה אלן דג'נרס.
ב-2009 היא הופיעה בשישה פרקים במהלך העונה השנייה של הסדרה "90210" וכן בפרק הרביעי בעונה השלישית.
דמותה בת ה-20 ומשהו, סשה, הופכת לעניין האהבה השנוי במחלוקת של דמותו בת ה-17 של טריסטן וילדס.
ב-2010 היא הופיעה בתפקיד ראשי בדרמת הריגול קצרת הימים "Undercovers" .
בשנת 2015, היא לוהקה לעונה השנייה של דרמת הפשע "סודות ושקרים".
ב-23 באוגוסט 2016, קוקס החלה להופיע בתפקיד חוזר בדרמה הרפואית "שיקגו MED" בתור ד"ר רובין צ'ארלס, אפידמיולוגית ובתו של מנהל הפסיכיאטריה ד"ר דניאל צ'ארלס (אוליבר פלאט).
ב-2017 היא שיחקה את טיאנה, הידועה כסאבין בעונה השביעית והאחרונה של "עד עצם היום הזה".
טיאנה נחשבת לנסיכת דיסני האפרו-אמריקאית הראשונה.
בשנת 2019, היא החלה לככב בעונה השנייה של "הטירון" בתור הבלשית ניילה הארפר.
ב-28 באפריל 2018, קוקס התחתנה עם אנליסט הכדורסל בריט ליץ'.
בדצמבר 2018 היא ילדה את בתם.
היא הכריזה על הריונה עם ילדם השני בינואר 2022. הריונה נכתב לתוך תפקידה כבלשית ניילה הארפר בסדרה "הטירון".
שנה סרט תפקיד הערות 2010 נישקתי ערפד ניקי נו 2011 טיפש, מטורף, מאוהב.
מקל פּוֹגוֹ (Pogo) הוא צעצוע המשמש לקפיצה מעלה-מטה.
הוא מורכב ממקל שבראשו ידית בצורת האות האנגלית T ומשטח דריכה בתחתיתו המחובר לקפיצים.
מתחת לקפיץ ישנו כיסוי גומי.
כדי לקפוץ, יש לעמוד על משטחי הדריכה ואז לקפוץ כדי לכווץ את הקפיץ.
האנרגיה הנאגרת בקפיץ משתחררת ודוחפת את המשתמש מעלה, יחד עם המקל.
התהליך חוזר על עצמו בנחיתה.
בעזרת הטיית הגוף ניתן אף להתקדם לכיוונים שונים.
מקל הפוגו הוא מקור ההשראה לריקוד הפוגו.
ישנה גרסה אחרת למקל פוגו, כדור פוגו.
זהו כדור עם עיגול מפלסטיק סביבו, עליו עומדים וקופצים.
מקל ספירה הוא התקן מנמוני (עזר זיכרון) קדום אשר מאפשר לתעד ולשמור מספרים, כמויות או הודעות.
בעוד שמועד תחילת השימוש בשיטה אבד בנבכי ההיסטוריה, הארכאולוגיה מספקת עדות רבה לקיום התקנים אלו.
אחד השרידים הקדומים והידועים ביותר הוא זה המכונה "עצם אישנגו", שייתכן שהיווה מקל ספירה.
ההתקן הקדום ביותר הוא ככל הנראה זה המכונה "עצם למבובו" והוא מתוארך ל-35,000 לפני הספירה.
אזכורים היסטוריים ניתנים על ידי חוקר הטבע הרומאי פליניוס הזקן, המסביר מהו סוג העץ האיכותי ביותר לשימוש במקל הספירה.
מרקו פולו מעיד אודות שימוש שנעשה במקל בסין.
קיימים שני סוגים של מקלות ספירה, מקל יחיד ומקל נקודות מפוצל.
מקל רו הוא אי באיי שטלנד שבסקוטלנד.
האי, מקושר לאי מיינלנד הנמצא ממזרח לו בגשר העובר מעל מצר רו.
מקל בסקוטית פירושו "גדול" או "עצום".
רוב תושבי האי עוסקים בחקלאות (Crofting ) וחיים בדרום מזרח האי.
ב-1905 נבנה גשר בין מקל רו לבין האי מיינלנד בעלות של 1,020 פאונד.
הגשר נבנה מברזל ובטון והשלמת בנייתו באה לצד היפוך בירידה באוכלוסייה שנראתה בסוף המאה ה-19 ובתחילת המאה ה-20. גשר חלופי נבנה ב-1999. מקל רו היה חלק מהקהילות האזוריות במועצה האזורית דלטינג עד לביטול הקהילות האזרחיות בסקוטלנד על ידי השלטון המקומי הסקוטי.
הנקודה הגבוהה באי היא מיד וורד (South Ward), שגובהה 172 מטרים מעל פני הים.
הסלע המצוי באי הוא גרניט אדומה, מה שהעניק לאי את שמו - שילוב של סקוטית ונורדית עתיקה שמשעותו היא "אי אדום גדול".
ישנן חוות ("קרופטים") רבות במזרח ובדרום מזרח האי.
שאר האי משובץ לוכים וביצות.
האי הוא שריד של הר געש שהתקיים לפני 350 מיליון שנים.
מקלות תופים הם מקלות המשמשים לתיפוף.
המקלות עשויים על פי רוב מעץ, אך ישנם גם מקלות ממתכת ומפחם מעובד.
מקורם של המקלות המודרניים הוא בתזמורות הצבאיות שם הומצא זוג מקלות עץ דקים כדי לתופף על תוף הסנר.
צורתם של המקלות המודרניים משתנה מעט בין מקל למקל, אך הצורה הכללית נשמרת (מלבד במברשות).
המקל הוא עמוד אחיד העשוי לרוב מעץ מייפל או אורן באורך של כ-41 ס"מ בממוצע.
העובי של המקל משתנה מאוד בין מתופף למתופף ונקבע במידות.
המבנה של המקל הוא כדלקמן: קצהו האחד של המקל הוא הראש והוא קיים בצורות רבות ושונות, החל חרוט עץ ועד לכדור פלסטיק.
הראש הוא החלק בו מכים את התופים לרוב.
מתחת לראש יש את צוואר המקל שצורתו היא כצוואר בקבוק, בצדו של הראש הוא דק (אפילו דק יותר מהראש) ובצד השני הוא עבה.
בהמשך הצוואר נמצא המוט, שתופס כשישים אחוז מאורך המקל, באזור זה תופסים את המקל על פי רוב.
הקצה הנגדי לראש של המקל הוא אחורי המקל, קטע בעובי של המוט שלעיתים מכים גם איתו בתופים, בעיקר בתוף הדוד ובסנר.
מקלות סנר, על אף שמם, משמשים לכל התופים במערכת תופים, הם המקלות הנפוצים והמגוונים ביותר.
מקלות סנר עשויים מעץ, מפלסטיק, מפחם ומחומרים נוספים.
מקלות סנר תורמים בצורה המדויקת ביותר את התיאור הכללי של המקל, ויותר משמונים אחוז מהמקלות המיוצרים בעולם הם מסוג זה.
מקלות טימפני הם מקלות דקים יחסית בעלי ראש גדול במיוחד המשמשים בעיקר לנגינה על טימפני, אם כי ישנם מתופפים של מוזיקה מודרנית המשתמשים בהם לעיתים.
יש מגוון רחב של מקלות טימפני המשמשים לצלילים שונים.
המברשת היא צרור של סיבי מתכת המחוברים יחדיו לידית פלסטיק (לרוב).
המברשת מצריכה טכניקה שונה למדי מזו של רוב המקלות, במקום רק להכות מעלה מטה במקל יש שימוש בתנועות אופקיות על גבי התוף.
המברשת אופייניות מאוד לקול ג'אז ולמוזיקה לטינית.
מקל הוא פיסת חומר קשיח ומאורך, לרוב בצורת גליל צר וארוך, העשוי עץ.
המקל הוא כלי רב-שימושי ואחד הכלים הראשונים שהאדם השתמש בהם.
גם שימפנזים משתמשים במקלות כבכלים, למשל כדי להוציא טרמיטים מהנחיל כדי לאכול אותם.
דוגמאות נפוצות למקלות בעלי שימושים שונים:
אלה היא מקל עבה שאורכו כאורך הזרוע והמשמש ככלי נשק.
מקלות משחק: מקלות המשמשים במשחקי ספורט שונים (כדור בסיס, מרוץ שליחים) ובמשחקים לא ספורטיביים (דוק) ועוד
מוט – מקל המשמש לייצוב אוהל או מבנה פשוט אחר.
מטה (מקל) – שרביט המסמל מנהיגות, בעיקר בעת העתיקה.
מקל הליכה הוא מקל המשמש משען לאנשים שרגליהם חלשות, בעיקר לזקנים.
מקל ההליכה הוא ככל הנראה אביזר הטכנולוגיה המסייעת הוותיק ביותר בעולם והוא עדיין בשימוש רב.
מקל חישה, מקל נחייה או מקל עיוורים הוא מקל המאפשר לעיוורים לחוש את פיסת הקרקע שהם עומדים לדרוך עליה.
מקל הקלדה הוא אביזר העוזר לאנשים שמתקשים להקליד על מקלדת מחשב בעזרת אצבעותיהם.
ישנם גם מכשירים, שחלק מרכזי בהם הוא מקל.
דוגמאות: מטאטא, מעדר, מגרפה, חרמש, פטיש, מחבט גולף ונשק מוט (כגון רומח או האלברד).
מקלות שימשו מאז התקופה הפרה היסטורית ועד היום גם כחלק מכלים מורכבים יותר כגון ידית לגרזן.
המקלות המשמשים לצרכים שונים, נבדלים זה מזה באורכם, רוחבם, רמת עיבוד העץ, חלק הצמח שהם עשויים ממנו (ענף, חוטר, קנה), במין הצמח ממנו הם מיוצרים כמו גם ברמת ההקפדה על פרטי הייצור של המקל.
לדוגמה, מקל המשמש למשחק עם כלב עשוי להיות כל מקל זול הבא ליד.
לעומת זאת, מקל המשמש לאימון באמנות לחימה יבחר בקפידה.
המושג "מקל" משמש גם בביטויים מקובלים כגון שיטת המקל והגזר, חוסך שבטו שונא בנו או "מלחמה במקלות ואבנים".
יתרה מזו, ישנם מוטות שאינם עשויים עץ אך הם נקראים "מקל" משום שפעם היו מקלות המשמשים בתפקידם, לדוגמה סוכרייה על מקל המכילה מוט קרטון או מקל חישה של עיוורים, שעשוי מאז שנות השבעים של המאה העשרים, מאלומיניום.
ישנם גם מכשירים הקרויים מקל למרות שמעולם לא יוצרו מעץ כגון מקל זיכרון (Memory stick, מקל USB).
חברת מקיצי נרדמים היא הוצאת ספרים עברית שנוסדה בפרוסיה המזרחית ב-1861. החברה הייתה אחד מהכלים המרכזיים של תנועת ההשכלה היהודית וחכמת ישראל.
מטרתה הייתה הדפסת מהדורות מדעיות של כתבי יד עבריים קדמונים הן של ספרי יסוד בארון הספרים היהודי והן של ספרים נדירים ונשכחים.
כמו כן יצאו בהוצאה מחקרים וחיבורים מדעיים וכתב עת הנקרא "קובץ על יד".
ההוצאה קיימת עד ימינו, כעמותה הרשומה ברשם העמותות.
בראש הנהלת העמותה עומד פרופ' חגי בן שמאי ומזכיר הכבוד של החברה הוא דוקטור יהודה צבי שטמפפר.
ניסיון ראשון להקים מפעל מסודר שידפיס באופן קבוע ספרים עבריים עתיקים ונדירים, נעשה על ידי צבי פיליפובסקי שהקים בשנת 1851 את חברת "מעוררי ישנים".
הוא צירף להנהלת החברה את הרב הראשי לבריטניה, נתן אדלר, ונסע לגרמניה שם פגש את הדמויות המרכזיות של אנשי חכמת ישראל, והשיג את תמיכתם במפעל.
במשך 7 שנים הוציא פיליפובסקי ספרים בודדים, אך נראה כי לא זכה לסיוע או למספר חותמים מספיקים (אולי בגלל ריחוקו ממרכזי ההשכלה היהודית) והחברה חדלה מלפעול.
חברת "מקיצי נרדמים" שהוקמה שנים ספורות אחר כך, הושפעה ממפעלו של פיליפובסקי, כפי שניתן לראות מהשם הדומה, ומהעובדה שהרב נתן אדלר היה גם אחד משלושת חברי ההנהלה הראשונה של מקיצי נרדמים.
שורשיה של החברה נטועים גם במפעלי הוצאה לאור אחרים בעולם היהודי, כגון מפעליו של לודוויג פיליפסון בגרמנית, ובכתבי עת בהם כתבו משכילים ממזרח אירופה כמו כרם חמד וביכורי העתים, ואחריהם נוספים - בהם הדפיסו כתבי יד ודנו עליהם.
בשנות החמישים היו ניסיונות לכמה מפעלי כינוס דומים במזרח אירופה.
ההוצאה נוסדה ב-1861 בעיר ליק (Lyck) שבפרוסיה המזרחית (כיום אֶלְק (Ełk), בצפון-מזרח פולין) על ידי הסופר והעורך אליעזר ליפמן זילברמן (1819–1882).
ליפמן הכריז על כך בשער עיתונו "המגיד" ב-23 באוקטובר 1861⁩, והעיתון שימש ככלי מרכזי בשיווק החברה ותרם להצלחתה.
ראשי החברה היו זילברמן, יחיאל מיכל זקש מברלין ורבי נתן אדלר מלונדון, אך ההנהלה גדלה לשבעה חברים, ביניהם שד"ל, שהיה אחד הראשונים להצטרף לחברה, ומהדורת דיוואן רבי יהודה הלוי שלו הייתה בין הספרים הראשונים שהודפסו.
הרעיון בהקמת החברה היה שהחברים ישלמו סכום שנתי קבוע, ויקבלו עותק אחד מכל ספר שהחברה תוציא לאור באמצעות ההכנסות מהמנויים ומתרומות נוספות.
במטרה להוציא מהדורות טובות ככל הניתן, בנוסף למהדיר הספר מונו שני קוראים מומחים בתחום שיקראו ויעירו עליו.
החברה התקשתה להגיע ליעד הנדרש, 1000 חברים, מיהדות מערב אירופה, ולכן הדפסת הספרים התעכבה עד שהצטרפו אליה משכילים מפולין וליטא, בראשם מתתיהו שטראשון, שהצטרף להנהלת החברה.
אלו הצליחו להחתים מספר מפתיע של חברים, ובשנת תרכ"ד (1864), הודפסו ארבעה ספרים ראשונים.
בשל הקושי להשיג חברים משלמים, יזם שטראשון הקמת קרן שתממן את הפעילות.
המימון העיקרי הגיע ממשה מונטיפיורי, ולצידו תורמים ידועים נוספים כמו משפחת ששון, הברון דוד גינצבורג וקלמן ויסוצקי.
מונטיפיורי אף מונה לראש החברה בתרכ"ה, לאחר מותו של זקש.
הידיעה על הקמת החברה נפוצה בעולם היהודי, והתקבלה בהתלהבות:
לצד נציגים של קהילות אירופה, הצטרפו לחברה גם חברים ממקומות רחוקים, כגון רבני בגדאד וחתומים מצפון אפריקה.
הגיוון בתוך החברים היה רחב מאוד - רבנים ידועים כמו מלבי"ם, הנצי"ב מוולז'ין ורבי שלמה גאנצפריד, לצד משכילים כאד"ם הכהן ואברהם גוטלובר, יום טוב ליפמן צונץ הנוטה לרפורמה ואפילו אברהם פירקוביץ הקראי.
החברה הפסיקה לפעול בשנת תרל"ד (1874), אחרי שהוציאה כמה ספרים חשובים, בראשם האנציקלופדיה התורנית "פחד יצחק" (6 כרכים מתוך 14), תשובות הגאונים, ספר העבור, דיוואן רבי יהודה הלוי, ופסיקתא דרב כהנא.
כמו כן הודפס החלק הראשון של "אבן ספיר", יומן המסע של רבי יעקב ספיר בתימן, למרות שאיננו ספר קדום.
פעילותה חודשה בסתיו ה'תרמ"ה (1884) על ידי אברהם ברלינר, והספרים הודפסו בדפוס ראם בווילנה ובדפוס קויפמאן בפרנקפורט דמיין.
הרב מתתיהו שטראשון חזר להיות אחד מראשי החברה, לצד חוקרים כמו אברהם אליהו הרכבי ואחרים.
בשנה זו נוסד השנתון "קבץ על יד" בו פורסמו כתבי יד קצרים.
במשך כ-20 שנה פעלה החברה באינטנסיביות, כאשר הפעם מספר החתומים היה קטן יותר ובא בעיקר מקרב חוקרים בגרמניה, למרות שניסו לגייס חברים ממזרח אירופה באמצעות עיתון המליץ.
בתקופה זו השתפרה הרמה המדעית של המהדורות, וגם קצב ההדפסה גדל.
פעילות החברה הדלדלה בשנת 1905 וחודשה שוב בשנת תרס"ט (1909), ושנה זו נקראה "שנה א'" בפרסומי החברה מאז ועד שנת כ"ג היא שנת 1932. שוב נעצרה הפעילות בעקבות מלחמת העולם הראשונה, ולאחר המלחמה לא הצליחו להחזיר אותה לפעילות מלאה עד שהתחדשה פעילות החברה בארץ ישראל בשנות השלושים.
בברלין הגיעה פעילות ההוצאה לשיא.
והיא הוציאה כמות רבה ביותר של ספרים בכל תחומי היהדות, כולל מחקרים מקוריים, והשלימה את הוצאת האנציקלופדיה היהודית רבת ההיקף "פחד יצחק" של יצחק למפרונטי.
כמו כן הוציאו דיוואן שלם של רבי יהודה הלוי בארבעה כרכים, את ספר חסידים, מחזור ויטרי ועוד.
ב-1933 הופסקה פעילות ההוצאה בגרמניה והיא חודשה בארץ ישראל, בראשות שמחה אסף.
מאז נמנית שנת תרצ"ג על גבי פרסומי החברה כ"שנה א' לחידוש פעולת החברה והעברתה לא"י".
ב-1936 חודש כתב העת "קובץ על יד", בו מתפרסמים מחקרים במדעי היהדות, קטעים מטקסטים עתיקים בההדרה מדעית-ביקורתית ובירורים במדעים משיקים כגון בלשנות עברית.
בניגוד למוסד ביאליק ומוסד הרב קוק, שהוציאו גם הם מהדורות מדעיות, אך נגישות יותר לעם ומתוך תפיסה לאומית ומחשבה על רלוונטיות לתרבות החדשה, "מקיצי נרדמים" נותרה מפעל מחקרי אינטלקטואלי.
בין הספרים שיצאו לאור לאורך המאה ה-20: תשובות הרמב"ם (שלושה כרכים), אגרות הרמב"ם, מכילתא דרשב"י, סידור רס"ג ועוד.
ביזמתו של מזכיר החברה בשנות ה-90 של המאה ה-19, חיים ברודי, עסקה החברה (ועודה עוסקת) רבות במחקר ופרסום קטעים מתוך גניזת קהיר – אוסף גדול של כתבי יד וספרים יהודיים מהמאה ה-9 שנשמרו בבית הכנסת בן עזרא בקהיר ונתגלו על ידי שניאור זלמן שכטר.
בשנת תשע"ג, לרגל 150 שנה לחברה, נסרקו כל הספרים שהוציאה לאור, והונגשו לציבור באתר הספרייה הלאומית.
כמעט כל הספרים שיצאו ב"מקיצי נרדמים" הודפסו מתוך כתבי יד לראשונה.
בין הספרים יש ספרי יסוד בהגות יהודית (כגון: "מורה הנבוכים" לרמב"ם, "ספר הכוזרי" לרבי יהודה הלוי), מדרשים (כגון: בראשית רבה, מדרש דניאל, מדרש עזרא), קובצי שו"ת רבים, ספרי מדע יהודיים (כגון "ספר העבור" לרבי אברהם אבן עזרא) ועוד.
עם המהדירים בהוצאה נמנו דמויות מרכזיות כשלמה יהודה ליב רפפורט (שי"ר), הרב עזריאל הילדסהיימר, אלכסנדר זיסקינד מימון, חיים ברודי, דוד קסל ואחרים.
הגישה בעריכה ובהידור שאבה מהחידושים במחקר האקדמי של התחום, ולא נרתעה מביקורת – הן ביקורת של נוסחים מקובלים ומסורתיים והן פקפוק בזהות מחברים שיוחסו להם כתבים שונים – תוך שהחוקרים והמביאים לדפוס נעזרים במדעים שונים כדי לבסס את טענותיהם בנוגע לטקסטים מקודשים.
בניגוד למהדירים אחרים לאורך השנים, "מקיצי נרדמים" הקפידה על מבואות בשפה העברית.
בשנותיה הראשונות הייתה החברה מקובלת על כל הזרמים האידאולוגיים השונים בחברה היהודית.
מי שתמכו בפעילות החברה היו מי שראו ערך בשפה העברית והחייאתה, אך היו מי שכפרו בעצם הערך של הדפסת ספרים נשכחים, כגון אברהם אורי קובנר, ואחרים טענו שעדיף לחזק את הספרות העברית החדשה.
בתקופה שהחלה החברה את פעילותה בארץ ישראל, התעוררה התנגדות מסוימת בקרב הציבור היהודי האורתודוקסי, בפרט עקב הדפסת דברים שנראו בעיניהם ככפירה, ב"קבץ על יד".
ההוצאה היוותה גם זרז להקמת מוסד הרב קוק, שנוסד כדי להוציא ספרי יסוד וכתבי יד יהודיים במהדורות מדויקות אך ברוח דתית-אורתודוקסית.
על חשיבות ההוצאה ועל רצונו ליטול חלק בה כתב ש"י עגנון לדוד סימונסן באביב תרפ"ט:
על שם החברה נקרא רחוב בתל אביב אך הוא שונה לרחוב טברסקי
אישים הקשורים בחברת "מקיצי נרדמים"
שלמה זלמן חיים הלברשטאם אספן ספרים וחוקר, שהיה בין מייסדי החברה.
בשנת 1924 שימש ש"י עגנון כמזכיר ההוצאה ומאוחר יותר ערך מספר גליונות של "קובץ על יד"
אפרים אלימלך אורבך - משנת תשי"א
ישראל מ' תא-שמע, מזכיר מדעי
עזרא פליישר, חוקר הגניזה, עמד בראש החברה משנת 1984 ועד מותו ב-2006
חוקר הגניזה והאסלאם שלמה דב גויטיין
יהונתן יעקבס - מעביר שיפוט אקדמי על כתב העת קובץ על יד
מקל גשם הוא כלי נגינה בצורת צינור חלול וארוך העשוי בדרך כלל מעץ ואשר לתוך חללו מזדקרים קוצים, קיסמים או חומרים דומים שננעצו דרך גוף העץ.
הצינור מלא בחלוקי נחל קטנטנים או שעועית יבשה.
כאשר הופכים את המקל זזים העצמים הקטנים, פוגעים בקוצים לאורכו ומשמיעים קול המזכיר גשם.
גוף המקל הוא גליל ארוך הסגור משני צדדיו.
גופו של מקל גשם עשוי מסוגים שונים של עץ או מכמה מינים של קקטוסים כגון Eulychnia acida ו-Echinopsis pachanoi.
בגוף הגליל נמצא מבנה בצורת סליל הבנוי ממקלות או מחטים, וחפצים קטנים כגון שעועית יבשה או אבנים קטנות וכאשר הופכים את המקל החפצים מתנגשים בסליל ובדפנות העץ ויוצרים רעש של גשם.
הקקטוסים, שהם חלולים, מיובשים בשמש.
הקוצים מוסרים ומוחדרים לתוך הקקטוס כמו מסמרים ליצירת סליל, נוספים חלוקי נחל או חפצים קטנים אחרים, והקצוות נאטמים.
כאשר מקל הגשם משתנה למיקום אנכי נשמע צליל עדין הדומה למטר גשם.
מאמינים כי מקל הגשם הומצא על ידי שבט המפוצ'ה והוא שימש כמשחק מתוך אמונה שהוא יכול לגרום לסופות גשם.
הוא נמצא גם בחופי צ'ילה, אם כי לא בטוח אם הוא נוצר על ידי בני האינקה.
ניתן למצוא מכשירים דומים גם בדרום מזרח אסיה, אוסטרליה ואפריקה, שם הוא מיוצר לרוב באמצעות במבוק ולא בקקטוס מיובש.
ולעיתים קרובות הם נמכרים לתיירים המבקרים בחלקים של אמריקה הלטינית וגם בדרום מערב ארצות הברית (שיש לה היסטוריה של ספרדית והשפעה תרבותית מקסיקנית).
מקל הקלדה (מכונה גם שרביט הקלדה ואמצעי הצבעה מכני) הוא אביזר טכנולוגיה מסייעת המסייע לאנשים בעלי לקות תנועה בהקלדה על מקלדת מחשב.
חלק ממקלות אלה מסייעים לחלק מהמשתמשים בהם גם לתמרן חפצים בנוסף להקלדה.
הם עשויים לסייע, למשל, בהפיכת דפים של ספר.
למקלות אלה יש על פי רוב עובי של כחצי סנטימטר עד סנטימטר וקצה מצופה גומי למניעת פגיעה פיזית בקלידים.
סוגי מקלות ההקלדה נבדלים זה מזה בעיקר על פי האבזור המאפשר למשתמש בהם לאחוז בהם או להירתם אליהם.
מקל T – מקל הקלדה, שמסייע לאנשים שמתקשים לפשוט את אצבעותיהם אך מצליחים לקמוץ אגרופים ולאחוז בחפצים.
בקצה אחד של מקל זה הוא ישנה ידית המאונכת לו שנותנת לו צורת T.
הכנת מקל T אפשרית בעזרת כלי עבודה וחומרי גלם המצויים בבתים פרטיים רבים.
לדוגמה: המקל עצמו יכול להיות עיפרון שהמחק שבראשו משמש כציפוי הגומי וידית האחיזה יכולה להיות קטע שנוסר ממקל של מטאטא ונקדח בו חור צר המאפשר חיבור העיפרון אליו בכוח החיכוך.
מקל רתום לכף היד – מקל הקלדה, שמסייע לאנשים המתקשים הן בפשיטת אצבעותיהם והן באחיזה ממושכת של חפצים.
מקל כזה עשוי להיות מקל T שנקשרה לו רצועה או מקל המחובר למשטח המוצמד אל גב היד בכוחן של רצועות.
מקל רתום לאמת היד – עשוי לשמש אנשים שכף ידם נגדמה, אך הוא נדיר ביחס למקלות ההקלדה האחרים.
אנשים שיד אחת שלהם נגדמה מעדיפים להקליד בעזרת ידם השנייה ואנשים ששתי כפות ידיהם נגדמו מעדיפים להקליד בעזרת תותב, בעזרת אצבעות הרגליים, או לחבר תמלילים ממוחשבים באמצעים אחרים.
מקל פה הוא סוג נפוץ של מקל הקלדה, המשרת בעיקר אנשים המשותקים מן הצוואר ומטה או לקות תנועה חמורה אחרת בכל ארבע הגפיים.
חסרונו של מקל הפה הוא מחירו הגבוה יחסית למחירם של מקלות הקלדה אחרים.
עלותו הגבוהה נובעת מזה שאת ידית האחיזה, שנועדה לאחיזה בעזרת השיניים, חייב לעצב בעל מקצוע מיומן.
מקל פה שעוצב על ידי חובבן עשוי לגרום לנזקים לשיני המשתמש ולמפרק הלסת שלו.
יתרונו של מקל הקלדה זה על פני מקלות הקלדה אחרים המוצעים לאנשים המשותקים מן הצוואר ומטה הוא העובדה שמקל זה אינו קשור אל המשתמש ברצועות.
כשהמשתמש נדרש למקל זה הוא שולף אותו בעזרת פיו מקופסה המצויה על ידית כיסא הגלגלים שלו, או על שולחן העבודה שלו ומניח אותו שם בחזרה מיד עם תום השימוש.
למשתמש במקל פה אין תלות באנשים שיקשרו ויתירו את המקל ממנו.
מעבר לזאת אם המשתמש ממילא זוכה לסיוע אישי צמוד, הוא אינו צריך להטריד את הסייע כשהוא עושה הפסקות קצרות במלאכת ההקלדה.
מקל פה מסייע לאנשים עם לקויות תנועה חמורות גם למשימות תמרון חפצים שונות מהקלדה, כמו תפעול כדור עקיבה, הפיכת דפי ספר, משחק קלפים או באחיזה בכלי כתיבה וציור שאינם ממוחשבים.
לצורך זה יש להחליף את פיסת הגומי שבקצה מקל הפה למתקן אחר.
לדוגמה, ניתן להחליף את פיסת הגומי לעיפרון, עט או מכחול.
ניתן גם לקנות מקל פה שבקצהו מתקן מיוחד לחיבור לעיפרון או מכחול.
אדם עם לקות תנועה חמורה שיכול להשתמש במקל פה, יכול לרכוש מקלות פה בעלי מגוון מבנים המותאם למשימות שונות ולהחליף בין מקל אחד למשנהו בזריזות.
דבר זה אינו אפשרי עם מקלות ראש ומקלות הקשורים אל הגפיים העליונות.
ייתכן שזו הסיבה לכך שמקלות ראש ומקלות הקשורים לגפיים העליונות משמשים כמעט ורק כמקלות הקלדה.
ישנם שני סוגים של מקלות ראש: מקל מצחומקל סנטר.
שני מקלות הקלדה אלה מוצעים לאנשים עם לקות תנועה חמרה בארבע גפיהם.
נבדלים רק במקום חיבורם לרתמה שסביב ראש המשתמש – רתמה שהמשתמש תלוי באנשים אחרים כדי להירתם אליה, רתמה שעשויה להיות כבדה לנשיאה עבור יכולותיו הגופניות והוא עשוי להישאר רתום אליה למשך זמן ממושך.
מקלות הראש מאבדים מן הפופולריות שלהם לטובת מקל הפה ולטובת אמצעי הצבעה חשמליים המופעלים בעזרת הראש, כגון מצלמה למעקב אחר תנועת העין, כדור עקיבה המופעל על ידי הלשון, או מחזיר אור תת-אדום המודבק אל המצח.
שימוש במקל הקלדה, כמו גם הקלדה באצבע אחת, מחייב הפעלה של הפונקציה הקרויה "מקשים דביקים" ומצויה בכל מחשב אישי.
פונקציה זו משחררת את המשתמש מהצורך ללחוץ על שני מקשים בו זמנית.
הפונקציה "מקשים דביקים" מאפשרת למשל הקלדה של הסימן @ בלא לחיצה על מקש השיפט ומקש הספרה 2 בו זמנית אלא בלחיצה על מקש השיפט, שחרורו ולחיצה על מקש הספרה 2 רק אחרי שחרור השיפט.
פונקציה זו מקלה על מי שמקליד באצבע אחת.
פריסות הקלידים המקובלות במקלדות שבשפות השונות פותחו בהשראת הפריסה האנגלית הסטנדרטית - פריסת QWERTY.
אחת התכונות של פריסה זו היא הימצאותם של הקלידים השמישים ביותר בקצותיה הימניים והשמאליים של המקלדת.
כתוצאה מזה, אדם המקליד באצבע אחת או במקל מבזבז זמן ומאמץ בצליחה חוזרת ונשנית של המקלדת מקלדת מקצה לקצה.
יתרה מזאת, מיקום הקלידים השמישים ביותר דווקא בקצוות המקלדת גורמות לאדם המשתמש במקל פה או במקל ראש לטלטל את ראשו במהלך ההקלדה.
הדרך המקובלת להתמודד עם בעיה זו היא רכישת מקלדת מוקטנת - מקלדת הדומה בכל למקלדת המקובלת אך בעלת ממדים קטנים יותר.
דרך אחרת להתגבר על הבעיה הזו היא לעבור לפריסת קלידים שונה מזו הסטנדרטית.
חברת מיקרוסופט ממליצה למי שמקליד תמלילים אנגליים באצבע אחת או במקל שישתמש באחת הפריסות של דבורק.
דבורק עיצב שלוש פריסות קלידים שאף לא אחת מהן הרחיקה את הקלידים השמישים ביותר זה מזה.
יתרה מזו, שתיים מפריסותיו של דבורק עוצבו לאנשים שמקלידים בחמש אצבעות של יד אחת, כך שייתכן שהן תתאמנה יותר למקלידים במקל מהפריסות שעוצבו עבור מי שמקליד בעשר אצבעות.
ניתן לשנות על נקלה כל מחשב כך שהמקלדת שלו תהייה מקלדת בעלת אחת הפריסות של דבורק.
פריסת קלידים של צ'ובון (Chubon): בשנת 1988 פרסמו צ'ובון והסטר מחקר שמציג מקלדת אנגלית המותאמת לאנשים המקלידים באצבע אחת או במקל.
מקלדת זו שונה מהמקלדת המקובלת רק במיקום המקשים ולכן ניתן להפוך מקלדת רגילה למקלדת צ'ובון בעזרת הדבקת מדבקות על הקלידים הגשמיים על של מקלדת רגילה ושינוי תכנות המקלדת במערכת ההפעלה של המחשב בעזרת תוכנה פשוטה.
שינוי המקלדת הרגילה למקלדת צ'ובון אינו יקר או מסובך באופן מיוחד.
סידור הקלידים של צ'ובאן מאפשר תנועה מינימלית בעת ההקלדה על ידי ריכוז הקלידים השמישים ביותר במרכז המקלדת.
יתרה מזו, צ'ובאן והסטר ריכזו בשורה העליונה של המקלדת אותיות שמקובל יותר למצוא בסופי מילים ובתחתית המקלדת אותיות שמקובל יותר למצוא בתחילת מילים, מתוך הנחה שמיד עם גמר הקלדת מילה המשתמש יטה להביט במרקע וכך תיחסך למשתמשי מקלות הפה והראש תנועה מיותרת של הראש מתחתית המקלדת אל המרקע.
תוצאות מחקרם של צ'ובון והסטר אוששו שנית וביתר כוח בידי אנסון ועמיתיו בשנת 2001.
עוד סוג של התאמה של המקלדת לשימושם של קלדני מקל הפה והראש הוא הצבה של המקלדת מימין או משמאל למרקע ובגובה זהה לו.
התאמה זו חוסכת למשתמש את הרכנת הראש לשם ההקלדה.
ניתן לקנות גם מקלדות מלטרון - מקלדות מעוקלות החוסכות לקלדני הראש והפה את מתיחת הצוואר לצורך הגעה אל קצות המקלדת.
מקל נקודות או מקל חשבון (Tally stick) היה מקל ספירה ששימש כאמצעי פיננסי היסטורי אשר הסדיר את היחסים שבין מלווה ללווה, ואפשר גביית חובות תקינה אצל אנאלפביתים אשר לא יכלו להשתמש בחוזה כתוב.
המקל היה בדרך-כלל עשוי ממקלות משויפים שיוצרו מאחד החומרים, שנהב, אבן, עצם או עץ, עליהם היו חרוטים סימנים אשר משמעותם הייתה סכום כספי ידוע מראש.
החריטות על המקלות היו נקודות או קווים.
השימוש במקל התבצע באמצעות שבירתו בנקודת החריטה התואמת את ערך ההלוואה, כשהלווה מקבל את החלק הארוך יותר משני השברים.
בשעת הגביה היה המלווה תובע את הלווה כשהמקל מהווה סימוכין להיות ההלוואה.
המונח האנגלי stock holder שמשמעותו היא "בעל מניות" נוצר מתוך משמעות המושג הקדומה, שהיא "מחזיק המקלות", הלא הוא המלווה.
ב-16 באוקטובר 1834, נשרף ארמון ווסטמינסטר שבלונדון בעקבות הבערת התנורים שם במקלות חשבון, אשר יצאו משימוש חוקי בשנה זו.
מקל הליכה הוא מקל המסייע בהליכה לאנשים בעלי מוגבלות, כגון מי שלא התאוששו מפגיעה פיזית או זקנים, או להליכה בשטחים קשים למעבר.
בתקופות ומקומות מסוימים, מקל כזה שימש גם כאביזר אופנה לאוכלוסייה הכללית וגם ככלי נשק בעת הצורך.
יש מקלות הליכה בהם חבויים חרב או סכין.
יש מקלות הליכה בעלי גולה בחלק העליון, גולה עשויה מעץ חזק או ממתכת.
מקל ההליכה הוא ככל הנראה אביזר הטכנולוגיה המסייעת העתיק ביותר בעולם והוא עדיין בשימוש רב.
על פי רוב, ראש מקל ההליכה מתעגל בצורה ובאופן ההופך את האחיזה בו לקלה, או שהוא כולל ידית אחיזה מטיפוס אחר.
מקל הליכה שמורכבת עליו מערכת של מספר ידיות נקרא קב.
ביהדות, ההלכה מבדילה בין שימוש ככלי עזר לבין שימוש ככלי חיוני, וקובעת כי מקל של אדם כזה שאינו יכול ללכת בלעדיו נחשב כמלבוש ותכשיט, ומותר לו לטלטלו בשבת .
יש קהילות שבהן משמש המקל כלבוש מכובד, ובציבור הדתי לעיתים משמש המקל כלבוש רבני.
לעיתים במקרים כאלו המקל מעוטר בכסף בראשו.
בעלי תפקידים שונים בכנסייה הנוצרית המערבית וגם במזרחית, נושאים מקלות הליכה שונים בצורתם ובאורכם.
האסלאם מעודד נשיאת מקלות הליכה והאימאם, בדרשה של יום שישי מחזיק מקל כזה.
מקל שיער הוא תכשיט או אביזר אופנה המשמש בעיצוב שיער.
אורכו של מקל שיער נע בין 10 ל-20 סנטימטרים והוא עשוי לרוב עץ, פלסטיק או שנהב.
המקל משמש להחזקת השיער במקומו כחלק מתסרוקת.
לעיתים מקלות השיער מעוטרים כתכשיטים ומקושטות בזהב ואבנים יקרות.
השימוש במקלות שיער החל בעת העתיקה, ומקלות שיער התגלו בחפירות ארכאולוגיות בקברי נשים במצרים העתיקה, יוון העתיקה והאימפריה הרומית.
השימוש במקלות שיער נפוץ בעיקר ביפן בו מהווה הלבוש חלק מהקנזשי (עיטורי השיער) של הגיישה גם כיום.
בעקבות ההשפעה היפנית נפוץ השימוש במקלות שיער גם באירופה וארצות הברית בתסרוקות המנסות לחקות את הסגנונות היפניים.
מקל סבא הוא ממתק בצורת מקל הליכה שמקושר לחג המולד.
באופן מסורתי הוא בצבע לבן, בעל פסים אדומים, ובטעם מנטה; אולם, הוא מיוצר גם במגוון צבעים וטעמים אחרים.
לפי סיפור עממי, מקור הממתק בשנת 1672, בקלן, גרמניה.
אז מנצח המקהלה של קתדרלת קלן, שרצה לטפל ברעש שנהגו הילדים לעשות בעת מסורת המחזת לידת ישו שנערכה בכנסייה בערב חג המולד, ביקש מסוחר ממתקים מקומי להכין עבורו ממתקי מקל לילדים.
כדי להצדיק חלוקה של ממתקים לילדים בעת טקס הפולחן, הוא ביקש מיצרן הממתקים להוסיף קצה מכופף לכל מקל, שיעזור לילדים להיזכר ברועי הצאן שבאו לבקר את הילד ישו בלידתו.
בנוסף, הצבע הלבן סימל בעיניו את האמונה הנוצרית בחייו הנקיים מחטאים של ישו.
מגרמניה, החל הממתק להתפשט לרחבי אירופה, שם חולקו מקלות הסבא לילדים במהלך המחזת לידת ישו.
הרב מקיקץ (גוצא) ישראל חדאד (1912 – י"א בתשרי ה'תש"מ, 21 בספטמבר 1980) היה דיין ומורה צדק בעיר תטאווין שבתוניסיה ורב המושב בית הגדי בארץ ישראל.
נולד בג'רבה שבתוניסיה, לג'נינה ולסומאני (שומאני) חדאד.
הוא נכדו של הדיין הרב ניסים חדאד.
למד תורה בתמיכת אביו שעזר לו למרות עוניו הרב, ורבו המובהק היה הרב רחמים חי חויתא הכהן, שגם הסמיכו לשוחט ובודק.
התחתן בראשונה עם יעקותה (בת רות).
לאחר שנפטרה בי"ג בניסן, בגיל 22, התחתן בשנית עם חנה (בת ציון חורי), ממנה נולדו לו שתי בנות, יעקותה וכמיסה.
רבו סייע לו כלכלית מדי חודש, וגם אחרי חתונתו כשתכנן למצוא מלאכה ולהתפרנס, אמר לו רבו שישב ללמוד והוא יתמוך בו.
מי שסייעו ותמכו בו בקצבה קבועה היו חתנו חויתה ואחיו עזיזי (בני ראובן כהן למגרבי), השנים גם תמכו בו כאשר עבר בהמשך לכהן כדיין, מורה צדק ומלמד תשב"ר בעיר תיטאויאן (טיטאוין) שבדרום תוניסיה.
בתמיכת הקהל בתיטאויאן הוא אף חזר לג'רבה ולמד מרבו לשמש כמוהל, שליח ציבור ודרשן.
הרב חדאד עלה לארץ ישראל וכיהן כרב המושב בית הגדי שבנגב.
אשביע לחם, חלק א, 10 דרשות מוסר, מעשיות ומשלים, ונלוה עמו מעשיות בערבית, העתיק ותרגם הרב שאול מקיצץ שלי, ג'רבה, חורף ה'תש"ו.
על הספר הסכימו הרבנים מכלוף עידאן, כלפון משה הכהן ורחמים חי חויתה הכהן.
שאגת אריה, ע"ש בנו אריה.
מקיף שש שנתי אורט רמת יוסף הוא בית ספר תיכון וחטיבת ביניים השוכן בשכונת רמת יוסף בבת ים.
אורט רמת יוסף הוא מקיף ממלכתי הפועל כחלק מרשת החינוך אורט ישראל.
בבית הספר שש שכבות והוא מונה כ-800 תלמידים מגילאי 12 ועד 18. מנהלת המקיף השש-שנתי היא חדוה גלזר ומנהלת חטיבת הביניים היא לינור דואן.
בית הספר מכיל שני בניינים מרכזיים: בניין חטיבת הביניים ובניין החטיבה העליונה.
בין הביניים ממוקמת רחבה גדולה עם ספסלים מודרניים ומרגש כדורסל וכדורגל לרווחת התלמידים.
שטח בית הספר מוקף בגדר חיצונית, בין החטיבה העליונה ולביניים ישנו גשר המפריד בין שני המבנים.
במרכז הגשר עומד מבנה ההנהלה.
בשטח בית הספר קיימים 2 אולמות ספורט גדולים ומרווחים ובאחד מהם קיים אולם כושר עם מתקנים.
מבנה חטיבת הביניים שימש בעבר את תיכון "רמות" וגדר הפרידה בין התיכונים.
כחלק מתהליך חיטוב התיכונים בעיר, עבר תיכון "רמות" למבנה אחר בעיר, והמבנה ששימש אותו עד אז הפך למבנה החטיבה של "אורט רמת יוסף".
מגמות ומסלולים בחטיבת הביניים והתיכון
מגמת תקשורת - מגמת התקשורת משלבת חינוך לצריכה ביקורתית של אמצעי התקשורת וחינוך ליצירה עצמאית ומתן ביטוי לעמדות האישיות באמצעות אמצעי התקשורת.
במהלך לימודי המגמה, התלמידים לומדים על תכונות צילום, שיווק, תקשורת המונים ועוד.
למגמה 2 חלקים: חלק עיוני בן 3 יחידות וחלק מעשי בן 2 יחידות.
מגמת מדעי החברה - מגמת מדעי החברה משלבת את לימודי הפסיכולוגיה וסוציולוגיה.
במהלך לימודי המגמה, התלמידים לומדים על מנהיגות, התנהגות האדם, מבנה חברתי ועוד.
המגמה כוללת 2 יחידות לכל מקצוע ויחידה נוספת של עבודת חקר כללית במדעי החברה.
מגמת פיזיקה - מגמת פיזיקה מאופיינת בניסיון לחקור את המערכות הקיימות מסביבינו.
במהלך לימודי המגמה, התלמידים לומדים על מערכות אופטיות, מכניות, חשמליות ועוד.
מגמת כימיה - במגמת כימיה לומדים התלמידים את בסיס לימודי הרפואה, רוקחות, ביוטכנולוגיה ועוד.
מגמת ביולוגיה - חקר המח - במהלך מגמת ביולוגיה התלמידים מתנסים בהכנות עבודות חקר, ניסויים ועבודה עצמית.
במגמה התלמידים לומדים את התחומים השונים של המדעים בצורה מורחבת.
מגמת אלקטרוניקה - מגמת אלקטרוניקה היא מגמת הייטק ברמה גבוהה ביותר, המשלבת תחומי תקשורת, אלקטרוניקה, רובוטיקה ועוד.
במהלך לימודי המגמה, לומדים התלמידים על מערכות אלקטרוניות וכיצד ניתן לשלוט עליהם באמצעות המחשב.
הנדסת תוכנה - במהלך לימודי המגמה, התלמידים מכירים שפות תכנות ולומדים כיצד לבנות פרויקטים מגוונים בשפות התכנות.
בסיום לימודי המגמה יקבל הבוגר תעודת בגרות של 10 יחידות לימוד.
כיתת חינוך מיוחד - כיתת חינוך מיוחד מיועדת לילדים בעלי אוטיזם או לקויות למידה.
בכל כיתה יש עד שמונה ילדים.
מקיף עירוני "חשמונאים" בת ים הוא בית ספר תיכון וחטיבת ביניים בבת ים.
בית הספר הוקם בשנת 1955 על ידי ד"ר מנחם מירון, ניצול שואה יליד הונגריה, והיה הראשון שהוקם בעיר בת ים.
תחילה שכן בית הספר ברחוב החשמונאים שבעיר ומכאן שמו.
בסוף שנת 2004, עת הפך לבית ספר מקיף שש שנתי, עבר למשכנו הנוכחי ברחוב אנה פרנק שבדרום-מזרח העיר.
מקיף חשמונאים הוא מקיף ממלכתי המופעל על ידי אגף החינוך בעיריית בת ים.
בבית הספר 6 שכבות והוא מונה כ-1200 תלמידים מגילאי 12 ועד 18. בשנת 2019, מנהלת חטיבת הביניים היא אורלי חדאיו, ומנהלת התיכון היא חלי ביטון.{{הערה|{{קישור כללי|כתובת=https://hashmonaim2018baty.wixsite.com/hashmonaim|כותרת=האתר של - בית ספר מקיף עירוני א "חשמונאים" - בת ים|תאריך_וידוא=2018-01-31}}}} הבית ספר מונה 41 כיתות ו-115 מורים ועובדי הוראה.
בחטיבת הביניים קיימים מספר מסלולי לימוד ובהם כיתת "מופת", כיתה מדעית וכיתת משפטים.
בחטיבה העליונה קיימים מסלולי לימוד נוספים כמו פיזיקה, כימיה, ביולוגיה, מדעי המחשב, ניהול ידע, תקשורת, מדעי החברה, ערבית וניהול עסקי.
בתיכון ישנן גם מגמות מב"ר ואתג"ר, 3.2% מהתלמידים משולבים בחינוך מיוחד.
כ-97% מבוגרי בית הספר בשנת הלימודים תשע"ז זכאים לתעודת בגרות ו-97% גיוס לצה"ל..
1% מהתלמידים הם עולים חדשים.
לפני כל תחילת שנת לימודים מבצע הבית ספר חשמונאים ערב חשיפה לתלמידי כיתות ו בזום, בו מציגים את המסלולים השונים ואת הסיבות לעבור לבית הספר.
כיתות מב"ר/אתג"ר (סיוע לימודי לתלמידים המתקשים בלימודים)
כיתה מדעית־טכנולוגית ־ בכיתה מדעית נלמדים תחומי המדע, טכנולוגיה ומתמטיקה.
כיתת משפטים – במגמת משפטים לומדים מדי שנה כ-120 תלמידים.
התלמידים יוצאים לסיורים לימודיים בבתי המשפט ובכנסת, ובהם נפגשים עם חברי הכנסת, שופטים ועורכי דין.
רכז המגמה ב־2018 הוא עו"ד ליאור קובץ'.